​​​​​​ఆ విదేశీయుల్ని వెంటనే పంపేయండి: కేంద్రం
Published : 01/04/2020 14:15 IST
దిల్లీ: మత ప్రార్థనలకు వచ్చిన విదేశీయులను వారి స్వస్థలాలకు పంపేందుకు కేంద్రం చర్యలు చేపట్టింది. ఈ మేరకు రాష్ట్రాలు, కేంద్రపాలిత ప్రాంతాలకు ఆదేశాలు జారీ చేసింది. వారిని తనిఖీ చేసి వీలైనంత త్వరగా వారిని దేశం నుంచి పంపించివేయాలని ఆదేశించింది. వీరిలో ఎవరికైనా కొవిడ్‌-19 ప్రభావం ఉంటే చికిత్స అందజేయాలని సూచించింది. మిగిలిన వారిని అందుబాటులో ఉన్న విమానానికి పంపించాలని ఆదేశించింది. విమానం లేని పక్షంలో వారిని నిర్బంధ కేంద్రాలకు తరలించాలని తెలిపింది. వారిని తీసుకొచ్చిన సంస్థలే ఖర్చులు భరించేలా చూడాలని హోంశాఖ స్పష్టం చేసింది. జమాత్‌కు వచ్చిన విదేశీ బృందాలు ప్రస్తుతం భారత్‌లో వివిధ ప్రాంతాల్లో పర్యటిస్తున్నాయని.. వారు వైరస్‌ను వ్యాప్తి చేసే అవకాశం ఉందని స్పష్టం చేసింది.
తబ్లిగి జమాత్‌ సమావేశంలో పాల్గొన్న చాలా మందిలో కరోనా పాజిటివ్‌గా తేలిందని.. అందుకే వీరందరికీ స్క్రీనింగ్‌ తక్షణావసరం అని కేంద్రం స్పష్టం చేసింది. ప్రస్తుతం సమాచారం ప్రకారం.. భారత్‌కు వచ్చిన దాదాపు 2,000మంది విదేశీయులు దేశంలో సంచరిస్తున్నట్లు లేఖలో పేర్కొన్నారు. వారు ఆరు నెలల వరకు దేశంలో ఉండేందుకు అనుమతులు ఉన్నాయని రాష్ట్రాలకు పంపిన లేఖలో పేర్కొంది.
దిల్లీలోని నిజాముద్దీన్‌లో తబ్లిగి జమాత్‌కు వెళ్లివచ్చిన వారిలో చాలా మందికి కొవిడ్‌ సోకినట్లు నిర్ధారణ కావడంతో దేశవ్యాప్తంగా ఒక్కసారిగా కల్లోలం చెలరేగిన విషయం తెలిసిందే. వేల మంది దీనికి హాజరైనట్లు తేలడం.. వీరంతా వివిధ ప్రాంతాలకు వెళ్లడం ఇప్పుడు తీవ్ర ఆందోళన కలిగిస్తోంది. దీంతో అప్రమత్తమైన కేంద్రం వారందరికీ పరీక్షలు నిర్వహించి క్వారంటైన్‌కు పంపేందుకు ప్రయత్నాలు చేస్తోంది. ఇప్పటికే ఆయా రాష్ట్ర ప్రభుత్వాలు అనేక మంది గుర్తించి పరీక్షలు నిర్వహించాయి. పాజిటివ్‌గా తేలిన వారికి చికిత్స అందజేస్తున్నారు. మిగిలిన వారిని నిర్బంధ కేంద్రాలకు తరలిస్తున్నారు. మిగిలిన వారి జాడ ప్రయత్నాలు ముమ్మరం చేశారు.
muae videsheeyulni ventane pampeyandi: kendram
Published : 01/04/2020 14:15 IST
dilli: matha praarthanalaku vachina videsheeyulanu vaari swasthalaalaku pampenduku kendram charyalu chepattindi. ee meraku rashtralu, kendrapalita praantaalaku aadesaalu jaarii chesindi. vaarini tanikhee chesi veelainanta twaragaa vaarini desham nunchi pampinchiveyaalani aadesinchindi. veerilo evarikainaa kovide-19 prabhaavam unte chikitsa andajeyaalani suuchimchimdi. migilina vaarini andubaatulo unna vimaanaaniki pampinchaalani aadesinchindi. vimanam laeni pakshamlo vaarini nirbandha kendraalaku taralinchaalani telipindi. vaarini teesukochina samsthale kharchulu bharinchela chuudaalani homsakha spashtam chesindi. jamaatmuku vachina videshee brundaalu prastutam bhaarathmlo vividha praantaallo paryatistunnaayani.. vaaru vairasnu vyaapti chese avakaasam undani spashtam chesindi.
tabligi jamathe samavesamlo palgonna chala mandilo karona pajitivega telindani.. anduke veerandarikee screeningke takshanaavasaram ani kendram spashtam chesindi. prastutam samacharam prakaaram.. bhaarathnaku vachina daadaapu 2,000mandi videsheeyulu desamlo sancharistunnatlu lekhalo perkonnaru. vaaru aaru nelala varaku desamlo undenduku anumatulu unnaayani rashtralaku pampina lekhalo perkondi.
dilleelooni nijaamuddiinnae tabligi jamaatmuku vellivacchina vaarilo chala mandiki kovide sokinatlu nirdhaarana kaavadamtho desavyaaptamgaa okkasariga kallolam chelaregina vishayam telisinde. vela mandi deeniki haajarainatlu teladam.. veerantaa vividha praantaalaku velladam ippudu teevra aandolana kaligistondi. deentho apramattamaina kendram vaarandarikee pareekshalu nirvahinchi kwaarantainko pampenduku prayatnaalu chestondi. ippatike aayaa rashtra prabhutvaalu aneka mandi gurtinchi pareekshalu nirvahinchaayi. pajitivega telina vaariki chikitsa andajestunnaru. migilina vaarini nirbandha kendraalaku taralistunnaaru. migilina vaari jaada prayatnaalu mummaram chesaru.